text: Puigdemont reacciona a la citació del Tribunal de Comptes
  Carles Puigdemont respon amb ironia la citació del Tribunal de Comptes
  També estan citats Oriol Junqueras i 27 membres i exmembres del Govern
  per Elena López dijous, 28 de novembre 2019 - 13:00h
  Carles Puigdemont ha reaccionat a la citació que ha rebut per part del Tribunal de Comptes | Catalunya Diari
  Reacció de Carles Puigdemont a la citació del Tribunal de Comptes que està investigant les despeses del referèndum de l'1-O i Junqueras, juntament amb 27 càrrecs i excàrrecs del Govern. Així, l'expresident ha respost amb ironia a través del seu compte de Twitter, compartint dues imatges d'unes cartes que ha rebut i denunciant que estan fent «política, fins i tot en els sobres que ens envia».
  En concret, en les dues cartes es pot llegir la direcció de Puigdemont a Waterloo, Bèlgica, però entre una i l'altra hi ha la diferència en com s'adrecen a l'expresident. «Al gener d'aquest any jo era 'Molt Honorable Senyor'. Ara, al novembre, em diuen 'Don', que és més castís. No descarto que la propera vegada em tractin de "Caballero", que a Madrid es porta molt».